**Υπουργείο Εργασίας, Πρόνοιας και Κοινωνικών Ασφαλίσεων**

 **Υπηρεσίες Κοινωνικών Ασφαλίσεων**

**Έφορος Ταμείων Επαγγελματικών Συνταξιοδοτικών Παροχών**

**Αγορά (Μίσθωση) Υπηρεσιών Προσώπων στις - Υπηρεσίες Κοινωνικών Ασφαλίσεων - Έφορο Ταμείων Επαγγελματικών Συνταξιοδοτικών Παροχών**

**Ε/Α: €72.000 πλέον Φ.Π.Α**

**Αριθμός Διαγωνισμού: ΥΚΑ 8/2019**

**Η Σύμβαση χρηματοδοτείται από εθνικούς πόρους**

**Λευκωσία, Σεπτέμβριος 2019**

**Πίνακας Περιεχομένων**

[ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ 3](#_Toc10282678)

[1. ΕΙΣΑΓΩΓΗ 3](#_Toc10282679)

[2. ΒΑΣΙΚΑ ΣΤΟΙΧΕΙΑ ΔΙΑΓΩΝΙΣΜΟΥ 3](#_Toc10282680)

[3. ΝΟΜΙΚΟ ΠΛΑΙΣΙΟ 5](#_Toc10282681)

[4. ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 5](#_Toc10282682)

[4.1 Αντικείμενο 5](#_Toc10282683)

[4.2 Τόπος Εκτέλεσης του Αντικειμένου της Σύμβασης 5](#_Toc10282684)

[5. ΛΗΨΗ ΕΓΓΡΑΦΩΝ ΔΙΑΓΩΝΙΣΜΟΥ ΚΑΙ ΠΑΡΟΧΗ ΔΙΕΥΚΡΙΝΙΣΕΩΝ ΕΠΙ ΑΥΤΩΝ 6](#_Toc10282685)

[5.1 Λήψη Εγγράφων 6](#_Toc10282686)

[5.2 Διευκρινίσεις από την Αναθέτουσα Αρχή 6](#_Toc10282687)

[5.3 Έγγραφη Υποβολή Ερωτήσεων από τους Οικονομικούς Φορείς 6](#_Toc10282688)

[6. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 6](#_Toc10282689)

[6.1 Δικαιούμενοι Συμμετοχής 6](#_Toc10282690)

[6.2 Προσωπική κατάσταση του Προσφέροντα 7](#_Toc10282691)

[6.3 Δέσμευση μη Απόσυρσης της Προσφοράς 8](#_Toc10282692)

[6.4 Στελέχωση Ομάδας Έργου 8](#_Toc10282693)

[7. ΙΣΧΥΣ ΠΡΟΣΦΟΡΩΝ](#_Toc10282694) 9

[8. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ 9](#_Toc10282695)

[8.1 Χρόνος και Τόπος Υποβολής 9](#_Toc10282696)

[8.2 Τρόπος Σύνταξης 9](#_Toc10282697)

[8.3 Περιεχόμενα Προσφοράς 9](#_Toc10282698)

[9. ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 10](#_Toc10282699)

[9.1 Αποσφράγιση Προσφορών 10](#_Toc10282700)

[9.2 Έλεγχος Προϋποθέσεων Συμμετοχής 10](#_Toc10282701)

[9.3 Αξιολόγηση Προσφορών 10](#_Toc10282703)

[9.4 Διευκρινίσεις και Διασαφηνίσεις Προσφορών 11](#_Toc10282704)

[9.5 Ολοκλήρωση Αξιολόγησης 12](#_Toc10282705)

[10. ΟΛΟΚΛΗΡΩΣΗ ΔΙΑΓΩΝΙΣΜΟΥ 12](#_Toc10282706)

[10.1 Ανάθεση Σύμβασης 12](#_Toc10282707)

[10.2 Γνωστοποίηση Αποτελεσμάτων Διαγωνισμού 12](#_Toc10282708)

[10.3 Ακύρωση διαγωνισμού 12](#_Toc10282709)

[10.4 Κατάρτιση και Υπογραφή Συμφωνίας 13](#_Toc10282710)

ΠΡΟΣΑΡΤΗΜΑ: ΥΠΟΔΕΙΓΜΑΤΑ ΕΝΤΥΠΩΝ

# ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ

# ΕΙΣΑΓΩΓΗ

Οι Υπηρεσίες Κοινωνικών Ασφαλίσεων - Έφορος Ταμείων Επαγγελματικών Συνταξιοδοτικών Παροχών (ΥΚΑ - Έφορος)διενεργούν διαγωνισμό για την **Αγορά-Μίσθωση Υπηρεσιών Προσώπων στις Υπηρεσίες Κοινωνικών Ασφαλίσεων - Έφορο**.

# ΒΑΣΙΚΑ ΣΤΟΙΧΕΙΑ ΔΙΑΓΩΝΙΣΜΟΥ

| **Παρ.** | **Σ Τ Ο Ι Χ Ε Ι Ο** |
| --- | --- |
| **2.1** | **Αριθμός Διαγωνισμού** | **ΥΚΑ 8/2019**  |
| **2.2** | **Αντικείμενο της Σύμβασης** | Παροχή υποστηρικτικών εργασιών στις ΥΚΑ-Έφορο στη Λευκωσία,που εντάσσονται στην κατηγορία **66171000, 72221000, 75130000, 79100000, 79200000, 79300000, 79500000, 79900000.** |
| **2.3** | **Εκτιμώμενη Αξία** | Εβδομήντα δύο χιλιάδες ευρώ (€72.000)μη συμπεριλαμβανομένου του Φ.Π.Α.. |
| **2.4** | **Χρηματοδότηση** | Εθνικούς πόρους |
| **2.5** | **Δικαίωμα προσφυγής στη διαδικασία διαπραγμάτευσης του άρθρου 29(5) του Ν.73(Ι)/2016**  | **Δεν εφαρμόζεται.** |
| **2.6** | **Διαδικασία διαγωνισμού** | Ανοικτός διαγωνισμός για τη σύναψη σύμβασης υπηρεσιών |
| **2.7** | **Κριτήριο Ανάθεσης** | Η πλέον συμφέρουσα από οικονομική άποψη προσφορά βάσει τιμής  |
| **2.8** | **Αναθέτουσα Αρχή** | Υπηρεσίες Κοινωνικών Ασφαλίσεων |
| **2.9** | **Αρμόδιος Λειτουργός**  | **Γιώργος Ροκόπου,****Ανδρέας Στυλιανού,**Email: grokopou@sid.mlsi.gov.cyEmail: astylianou@sid.mlsi.gov.cyΤηλέφωνα: 22 401 678, 22 401 859 |
| **2.10** | **Περίοδος διάθεσης Εγγράφων Διαγωνισμού** | Έως τηνπροθεσμία υποβολής προσφορών |
| **2.11** | **Τόπος και τρόπος διάθεσης Εγγράφων Διαγωνισμού** | Δωρεάν, μέσω του Ηλεκτρονικού Συστήματος Σύναψης Συμβάσεων (eProcurement) στο χώρο του διαγωνισμού, στην ιστοσελίδα [www.eprocurement.gov.cy](http://www.eprocurement.gov.cy) **.** |
| **2.12** | **Προθεσμία Υποβολής Σχολίων / Ερωτήσεων / Εισηγήσεων****Αποστολή απαντήσεων από την Αναθέτουσα Αρχή** | * Έως **24 Σεπτεμβρίου του 2019** και ώρα **14:00**
* **27 Σεπτεμβρίου 2019**
 |
| **2.13** | **Προθεσμία υποβολής Προσφορών** | Έως **Παρασκευή, 4 Οκτωβρίου 2019** **και ώρα 14:00**  |
| **2.14** | **Τόπος υποβολής Προσφορών** | Κιβώτιο προσφορών του Υπουργείου Εργασίας, Πρόνοιας και Κοινωνικών Ασφαλίσεων (ισόγειο),Λεωφόρος Βύρωνος 7, 1465 Λευκωσία |
| **2.15** | **Δέσμευση μη Απόσυρσης της Προσφοράς** | **Δεν εφαρμόζεται** |
| **2.16** | **Διάρκεια ισχύος Προσφορών**  | **3 (τρεις) μήνες από την ημερομηνία υποβολής των προσφορών** |
| **2.17** | **Γλώσσα σύνταξης Προσφοράς** | Ελληνική  |
| **2.18** | **Νόμισμα Προσφοράς** | Ευρώ |
| **2.19** | **Εκτιμώμενη ημερομηνία γνωστοποίησης αποτελεσμάτων** | 2 (δύο) εβδομάδες από την ημερομηνία υποβολής των προσφορών  |
| **2.20** | **Εκτιμώμενη ημερομηνία υπογραφής σύμβασης** | 3 (τρεις) εβδομάδες από την ημερομηνία υποβολής των προσφορών |
| **2.21** | **Τόπος παροχής υπηρεσιών** | Γραφεία Υπηρεσιών Κοινωνικών Ασφαλίσεων |
| **2.22** | **Διάρκεια εκτέλεσης της Σύμβασης** | Έξι (6) μήνες (ελάχιστη περίοδος) από την ημερομηνία έναρξης της υλοποίησης του Αντικειμένου της Σύμβασης.Για τη διάρκεια εκτέλεσης της Σύμβασης, βλέπε περισσότερες πληροφορίες στο άρθρο 9.3 – «Αξιολόγηση Προσφορών». |

1. **ΝΟΜΙΚΟ ΠΛΑΙΣΙΟ**

1. Ο Διαγωνισμός θα διεξαχθεί σύμφωνα με τους σχετικούς με τη σύναψη δημοσίων συμβάσεων Νόμους και Κανονισμούς της Κυπριακής Δημοκρατίας όπως τυχόν έχουν κατά περίπτωση τροποποιηθεί και ισχύουν, και ειδικότερα:

α. τον περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμο του 2016, ο οποίος έχει δημοσιευθεί στην Επίσημη Εφημερίδα της Δημοκρατίας στις 28 Απριλίου 2016 {Ν.73(Ι)/2016}.

β. τους περί της Σύναψης Συμβάσεων (Προμήθειες, Έργα και Υπηρεσίες) Γενικούς Κανονισμούς, οι οποίοι έχουν δημοσιευθεί στην Επίσημη Εφημερίδα της Δημοκρατίας στις 4 Μαΐου 2007 (ΚΔΠ 201/2007).

γ. τους περί της Διαχείρισης της Εκτέλεσης Δημοσίων Συμβάσεων και των Διαδικασιών Αποκλεισμού των Οικονομικών Φορέων από Διαδικασίες Σύναψης Δημοσίων Συμβάσεων Κανονισμούς του 2016, οι οποίοι έχουν δημοσιευθεί στην Επίσημη Εφημερίδα της Δημοκρατίας στις 28 Απριλίου 2016 (ΚΔΠ 138/2016).

δ. τους περί του Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών (Χρήση Ηλεκτρονικών Μέσων) Κανονισμούς, οι οποίοι έχουν δημοσιευθεί στην Επίσημη Εφημερίδα της Δημοκρατίας στις 26 Ιουνίου 2009 (ΚΔΠ 249/2009).

Πρόσβαση στα έγγραφα της προαναφερθείσας νομοθεσίας μπορούν να έχουν οι Οικονομικοί Φορείς μέσω της ιστοσελίδας του Γενικού Λογιστηρίου της Δημοκρατίας- [www.treasury.gov.cy](http://www.treasury.gov.cy).

# ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

## Αντικείμενο

1. **Αντικείμενο της Σύμβασης είναι η παροχή των ακόλουθων υπηρεσιών από φυσικά πρόσωπα:**

**Υποστηρικτική εργασία για τη διεκπεραίωση εργασιών αναφορικά με την εποπτεία των Ταμείων Επαγγελματικών Συνταξιοδοτικών Παροχών περιλαμβανομένης και της καταχώρησης και του ελέγχου των ετήσιων ελεγμένων λογαριασμών που υποβάλουν τα Ταμεία Προνοίας και τα Ταμεία Συντάξεων στον Έφορο και άλλες συναφείς εργασίες.**

## Τόπος Εκτέλεσης του Αντικειμένου της Σύμβασης

Οι ΥΚΑ - Έφορος αναλαμβάνουν να διαθέσουν κατάλληλο γραφειακό χώρο στα πρόσωπα που θα επιλεχθούν στα Κεντρικά Γραφεία των Υπηρεσιών Κοινωνικών Ασφαλίσεων, Λεωφόρος Βύρωνος 7, 1465 Λευκωσία.

# ΛΗΨΗ ΕΓΓΡΑΦΩΝ ΔΙΑΓΩΝΙΣΜΟΥ ΚΑΙ ΠΑΡΟΧΗ ΔΙΕΥΚΡΙΝΙΣΕΩΝ ΕΠΙ ΑΥΤΩΝ

## Λήψη Εγγράφων

Οι Οικονομικοί Φορείς μπορούν να λάβουν αντίγραφο των εγγράφων του Διαγωνισμού, χωρίς καμία χρέωση, μέσα από το χώρο του συγκεκριμένου Διαγωνισμού στο Σύστημα ([www.eprocurement.gov.cy](http://www.eprocurement.gov.cy)). Οι εγγεγραμμένοι Οικονομικοί Φορείς προτρέπονται να συσχετιστούν με το χώρο του Διαγωνισμού ώστε να ενημερώνονται για οποιεσδήποτε διευκρινήσεις ή/και τροποποιήσεις δυνατό να προκύψουν κατά τη διεξαγωγή του παρόντος Διαγωνισμού. Οι μη εγγεγραμμένοι Οικονομικοί Φορείς μπορούν να εγγραφούν δωρεάν ακολουθώντας τις οδηγίες στο Σύστημα. Για οποιαδήποτε βοήθεια για εγγραφή στο Σύστημα μπορούν να επικοινωνήσουν με την ομάδα υποστήριξης του Συστήματος στον αρ. τηλεφώνου: +357 22-605050 (επιλογή 2).

Τονίζεται ότι για να λογίζεται κάποιος ως Ενδιαφερόμενος Οικονομικός Φορέας και να λαμβάνει ειδοποιήσεις από το Σύστημα, θα πρέπει να συνδεθεί ως χρήστης με τους προσωπικούς κωδικούς πρόσβασής του και να συσχετιστεί με το διαγωνισμό.

## Διευκρινίσεις από την Αναθέτουσα Αρχή

Η Αναθέτουσα Αρχή δύναται να προβαίνει σε μικρού εύρους προσθήκες, διορθώσεις ή τροποποιήσεις επί των όρων των Εγγράφων Διαγωνισμού, τις οποίες θα δημοσιεύει στο Σύστημα ([www.eprocurement.gov.cy](http://www.eprocurement.gov.cy)), ενώ σχετική ειδοποίηση θα αποστέλλεται αυτόματα από το Σύστημα σε όλους τους Ενδιαφερόμενους Οικονομικούς Φορείς που έχουν συσχετιστεί με το διαγωνισμό, εντός της προθεσμίας της παραγράφου 2.12.

## Έγγραφη Υποβολή Ερωτήσεων από τους Οικονομικούς Φορείς

1. Τυχόν διευκρινιστικές ερωτήσεις, εισηγήσεις, σχόλια ή/και παρατηρήσεις σχετικά με τους όρους των Εγγράφων Διαγωνισμού, υποβάλλονται από τους Ενδιαφερόμενους Οικονομικούς Φορείς εντός της προθεσμίας της παραγράφου 2.12. Τα αιτήματα για διευκρινήσεις πρέπει να υποβληθούν μέσω της σχετικής λειτουργίας του Συστήματος, στο χώρο του Διαγωνισμού.
2. Εφόσον οι τυχόν διευκρινιστικές ερωτήσεις, εισηγήσεις, σχόλια ή/και παρατηρήσεις ζητηθούν σύμφωνα με τα παραπάνω οριζόμενα, η Αναθέτουσα Αρχή δημοσιεύει συμπληρωματικά έγγραφα ή διευκρινιστικές απαντήσεις στο Σύστημα εντός της προθεσμίας της παραγράφου 2.12, ενώ σχετική ειδοποίηση θα αποστέλλεται αυτόματα προς όλους τους Οικονομικούς Φορείς που έχουν συσχετιστεί με το διαγωνισμό.
3. Οι Οικονομικοί Φορείς σε καμία περίπτωση δε δύνανται να επικαλεστούν προφορικές απαντήσεις που παρέχονται από οποιονδήποτε Δημόσιο Λειτουργό. Η Αναθέτουσα Αρχή δεν δεσμεύεται από οποιεσδήποτε προφορικές απαντήσεις.

# ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ

## Δικαιούμενοι Συμμετοχής

1. Δικαίωμα συμμετοχής στο διαγωνισμό αυτό έχουν φυσικά ή νομικά πρόσωπα (δημοσίου ή ιδιωτικού δικαίου) ή κοινοπραξίες φυσικών ή/και νομικών προσώπων, τα οποία είναι εγκατεστημένα νόμιμα στην Κύπρο ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία στον Τομέα των Δημοσίων Συμβάσεων.
2. Οι κοινοπραξίες φυσικών ή/και νομικών προσώπων δικαιούνται να υποβάλουν κοινή Προσφορά, με τις παρακάτω προϋποθέσεις:

α. Ότι στην Προσφορά αναγράφεται απαραιτήτως το ποσοστό συμμετοχής κάθε προσώπου.

β. Όλα τα πρόσωπα της κοινοπραξίας πληρούν την απαίτηση της νόμιμης εγκατάστασης όπως προνοείται στην παράγραφο 1 πιο πάνω.

1. Οι κοινοπραξίες δεν υποχρεούνται να περιβληθούν ορισμένη νομική μορφή ούτε για την υποβολή της Προσφοράς τους ούτε και για την υπογραφή της σύμβασης.
2. Κάθε φυσικό ή νομικό πρόσωπο μπορεί να συμμετάσχει στο διαγωνισμό είτε μεμονωμένα, είτε σε μία μόνο κοινοπραξία.

## Προσωπική κατάσταση του Προσφέροντα

1. Για την υπογραφή της σύμβασης, οι Οικονομικοί Φορείς πρέπει να πληρούν υποχρεωτικά τις παρακάτω προϋποθέσεις που αφορούν την προσωπική τους κατάσταση:

α. να μην υπάρχει τελεσίδικη καταδικαστική απόφαση εις βάρος τους, ή/και να μην υφίσταται παραδοχή τους για:

(i) συμμετοχή σε εγκληματική οργάνωση, όπως αυτή ορίζεται στο άρθρο 2 της Απόφασης – Πλαισίου 2008/841/ΔΕΥ του Συμβουλίου της 24ης Οκτωβρίου 2008 για την καταπολέμηση του οργανωμένου εγκλήματος,

(ii) διαφθορά, όπως ορίζεται στο άρθρο 3 της Σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης, καταρτιζόμενη δυνάμει του άρθρου Κ. 3 παράγραφος 2 στοιχείο (γ) της συνθήκης για την Ευρωπαϊκή Ένωση και στο άρθρο 2 παράγραφος (1) της Απόφασης -Πλαισίου 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα, καθώς και όπως ορίζεται στη Δημοκρατία ή στο εθνικό δίκαιο του οικονομικού φορέα,

(iii) απάτη, κατά την έννοια του άρθρου 1 της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων,

(iv) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται αντιστοίχως στα άρθρα 1 και 3 της Απόφασης – Πλαισίου 2002/475/ΔΕΥ του Συμβουλίου της 13ης Ιουνίου 2002 για την καταπολέμηση της τρομοκρατίας ή ηθική αυτουργία, συνέργεια ή απόπειρα διάπραξης εγκλήματος ως ορίζονται στο άρθρο 4 αυτής,

(v) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζονται στο άρθρο 2 των περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμων του 2007 έως 2016,

(vi) παιδική εργασία και άλλες μορφές εμπορίας ανθρώπων, σύμφωνα με το άρθρο 2 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου του 2014.

Νοείται ότι, η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο, εις βάρος του οποίου εκδόθηκε τελεσίδικη καταδικαστική απόφαση ή υπάρχει παραδοχή του, είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

1. Νοείται ότι σε περίπτωση που ο Οικονομικός Φορέας είναι κοινοπραξία προσώπων, οι ανωτέρω προϋποθέσεις πρέπει να πληρούνται από όλα τα μέλη της κοινοπραξίας.
2. Σε περίπτωση που έχουν αναληφθεί διορθωτικές ενέργειες εκ μέρους του προσφέροντα, σε σχέση με οποιαδήποτε γεγονότα/καταστάσεις που δυνατόν να θεωρηθούν ότι συνιστούν κάποιο από τους πιο πάνω λόγους αποκλεισμού, οι ενέργειες αυτές να δηλωθούν από τον προσφέροντα κατά την υποβολή της προσφοράς. Η Αναθέτουσα Αρχή θα εξετάσει τα δηλωθέντα από τον Προσφέροντα, και σε περίπτωση που αυτά κριθούν ως μη ικανοποιητικά, πριν από τυχόν απόρριψη της προσφοράς και προκειμένου να καταλήξει στην τελική της απόφαση, θα ζητήσει εγγράφως τις απόψεις του.

## Δέσμευση μη Απόσυρσης της Προσφοράς

Δεν εφαρμόζεται.

## Στελέχωση Ομάδας Έργου

Δικαίωμα συμμετοχής στο διαγωνισμό έχουν φυσικά πρόσωπα τα οποία κατέχουν τα προσόντα που αναφέρονται πιο κάτω, ή/και νομικά πρόσωπα, με βασική προϋπόθεση ότι στην περίπτωση νομικού προσώπου θα πρέπει να καθοριστεί βασικός εμπειρογνώμονας ο οποίος θα αποτελεί την ομάδα έργου και θα πληροί τα πιο κάτω προσόντα.

**Οι ενδιαφερόμενοι-φυσικά πρόσωπα θα πρέπει να κατέχουν ένα από τα κάτωθι προσόντα:**

**1. ΟΜΑΔΑ Α΄**

α) Μέλος του Συνδέσμου Εγκεκριμένων Λογιστών Κύπρου (ΣΕΛΚ),

ή

β) Πανεπιστημιακό δίπλωμα ή τίτλο ή ισότιμο προσόν σε ένα από τα πιο κάτω θέματα:

 Λογιστική, Οικονομικά, Χρηματοοικονομικά, Διοίκηση Επιχειρήσεων, Νομικά, Στατιστική, Μαθηματικά, Αναλογιστικές Σπουδές, Πληροφορική, Διαχείριση Ανθρώπινου Δυναμικού, Μάρκετινγκ, Μηχανική,

**ΚΑΙ** **τριετή σχετική εργασιακή πείρα σε λογιστικά/ελεγκτικά θέματα, ή σε τραπεζικά θέματα ή/και σε χρηματοοικονομικά θέματα ή/και γενικά σε χρηματοπιστωτικά θέματα.**

 **Ή**

**2. ΟΜΑΔΑ Β΄**

 Πανεπιστημιακό δίπλωμα ή τίτλο ή ισότιμο προσόν σε ένα από τα πιο κάτω θέματα:

 Λογιστική, Οικονομικά, Χρηματοοικονομικά, Διοίκηση Επιχειρήσεων, Νομικά, Στατιστική, Μαθηματικά, Αναλογιστικές Σπουδές, Πληροφορική, Διαχείριση Ανθρώπινου Δυναμικού, Μάρκετινγκ, Μηχανική.

Σημ.: Ο όρος «Πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο.

**Επισημαίνεται ότι, η παρούσα προκήρυξη αφορά την μίσθωση υπηρεσιών οκτώ (8) προσώπων.**

# ΙΣΧΥΣ ΠΡΟΣΦΟΡΩΝ

1. Ο χρόνος ισχύος των Προσφορών είναι ο αναφερόμενος στην παράγραφο 2.16. Προσφορά που ορίζει χρόνο ισχύος μικρότερο του ως άνω προβλεπόμενου, απορρίπτεται ως απαράδεκτη.
2. Η ισχύς των προσφορών είναι δυνατό να παραταθεί, εφ’ όσον ζητηθεί από την Αναθέτουσα Αρχή, σύμφωνα με τον Κανονισμό.
3. Εάν προκύψει θέμα παράτασης της ισχύος των Προσφορών, η Αναθέτουσα Αρχή θα απευθυνθεί γραπτώς προς τους Προσφέροντες πριν τη λήξη ισχύος των προσφορών για το αν αποδέχονται την παράταση για συγκεκριμένο χρονικό διάστημα. Οι Προσφέροντες οφείλουν να απαντήσουν γραπτώς εντός του χρονικού διαστήματος το οποίο θα καθορίσει η Αναθέτουσα Αρχή. Προσφορά της οποίας ο Προσφέρων παραλείψει να συγκατατεθεί γραπτώς στην αιτούμενη από την Αναθέτουσα Αρχή παράταση της ισχύος των προσφορών, απορρίπτεται ως απαράδεκτη.

# ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ

## Χρόνος και Τόπος Υποβολής

1. Οι Προσφέροντες πρέπει να υποβάλουν τις Προσφορές τους το αργότερο μέχρι τη λήξη της προθεσμίας υποβολής Προσφορών της παραγράφου 2.13.
2. Οι Προσφορές υποβάλλονται είτε στην τοποθεσία που αναφέρεται στην παράγραφο 2.14, είτε αποστέλλονται στην Αναθέτουσα Αρχή με συστημένη ταχυδρομική επιστολή, η οποία θα πρέπει, με ευθύνη του προσφέροντα, να παραληφθεί από την Αναθέτουσα Αρχή μέχρι την τελευταία προθεσμία υποβολής των προσφορών.
3. Δεν λαμβάνονται υπόψη και θεωρούνται εκπρόθεσμες, Προσφορές που υποβλήθηκαν μετά την καθορισμένη ημερομηνία και ώρα.

## Τρόπος Σύνταξης

1. Οι Προσφορές θα πρέπει να συνταχθούν συμπληρώνοντας το Έντυπο 1, για την παροχή υπηρεσιών στις ΥΚΑ - Έφορο, μαζί με όλα τα απαραίτητα δικαιολογητικά όπως αναφέρονται στη παράγραφο 8.3 πιο κάτω.

## Περιεχόμενα Προσφοράς

Η Αναθέτουσα Αρχή κατέχει την κυριότητα όλων των Προσφορών που έχουν υποβληθεί κατά τη διαδικασία του παρόντος διαγωνισμού και οι Προσφέροντες δεν έχουν το δικαίωμα της επιστροφής σε αυτούς των Προσφορών τους από την Αναθέτουσα Αρχή.

Νοείται ότι, οποιαδήποτε στοιχεία περιλαμβάνονται στις υποβληθείσες προσφορές και αφορούν προσωπικά δεδομένα, θα χρησιμοποιούνται από την Αναθέτουσα Αρχή στα πλαίσια της αξιολόγησης και τηρουμένων των προνοιών της Νομοθεσίας.

**Η προσφορά θα πρέπει να περιλαμβάνει τα πιο κάτω:**

1. **Έντυπο 1** για την παροχή υπηρεσιών στις ΥΚΑ - Έφορο.
2. Για την πιστοποίηση του δικαιώματος συμμετοχής της παραγράφου 6.1, τα ακόλουθα στοιχεία:

α. Εφόσον ο Προσφέρων είναι νομικό πρόσωπο, αποδεικτικά στοιχεία σύστασής του.

β. Εφόσον ο Προσφέρων είναι κοινοπραξία φυσικών ή και νομικών προσώπων, θα πρέπει να κατατεθούν τα παραπάνω δικαιολογητικά για κάθε συμμετέχον νομικό πρόσωπο στην κοινοπραξία. Θα πρέπει επίσης να υποβληθεί Συμφωνητικό Συνεργασίας, το οποία θα υπογράφουν όλοι οι συμμετέχοντες στην κοινοπραξία στην οποία θα δηλώνεται:

(ι) η πρόθεση του κάθε συμμετέχοντα για συμμετοχή στην κοινοπραξία,

(ιι) το ποσοστό συμμετοχής του κάθε μέλους στην κοινοπραξία,

(ιιι) ποιο μέλος θα είναι ο συντονιστής (leader) της κοινοπραξίας, και

(ιv) ποιος ορίζεται ως Εκπρόσωπος της κοινοπραξίας.

1. **Βιογραφικό σημείωμα** του μέλους της Ομάδας Έργου - φυσικού προσώπου, στο οποίο απαραίτητα να αναφέρεται, μεταξύ άλλων, τηλέφωνο επικοινωνίας και ηλεκτρονική διεύθυνση για σκοπούς επικοινωνίας με τον προσφέροντα.
2. Φωτοτυπία του **Δελτίου Ταυτότητας** του μέλους της Ομάδας Έργου-φυσικού προσώπου.
3. **Αντίγραφο του πανεπιστημιακού διπλώματος ή τίτλου ή ισότιμου προσόντος.**
4. **Βεβαίωση τριετούς σχετικής εργασιακής πείρας όπως περιγράφεται στην παράγραφο 1 – ΟΜΑΔΑ Α΄ του άρθρου 6.4 – Στελέχωση Ομάδας Έργου.**

# ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

## Αποσφράγιση Προσφορών

Δεν εφαρμόζεται.

## Έλεγχος Προϋποθέσεων Συμμετοχής

## Δεν εφαρμόζεται.

## Αξιολόγηση Προσφορών

1. Το Αρμόδιο Όργανο Αξιολόγησης ελέγχει κατά πόσο πληρούνται οποιεσδήποτε απαιτήσεις και προχωρεί στην αξιολόγηση των προσφορών όσων πληρούν τις απαιτήσεις αυτές. Συγκεκριμένα, το Αρμόδιο Όργανο Αξιολόγησης θα εξετάσει τις αιτήσεις και τα δικαιολογητικά των υποψηφίων, σύμφωνα με την παρούσα προκήρυξη και θα αξιολογήσει τους προσφοροδότες, προκειμένου να καταλήξει ποιοι πληρούν τις προϋποθέσεις συμμετοχής (απαραίτητα προσόντα) και θα καταρτιστεί κατάλογος με τους ενδιαφερόμενους που πληρούν τα κριτήρια (επιτυχόντες προσφοροδότες) με βάση την εξής διαδικασία:

**Οι επιτυχόντες προσφοροδότες θα χωριστούν σε δύο Πίνακες, ένα για την ΟΜΑΔΑ Α΄ και ένα για την ΟΜΑΔΑ Β΄.**

**Καθορίζεται ότι, προτεραιότητα έχουν οι επιτυχόντες προσφοροδότες της** **ΟΜΑΔΑΣ Α΄**  **και σε περίπτωση που οι επιτυχόντες προσφοροδότες της εν λόγω Ομάδας είναι ισάριθμοι με τις θέσεις που ζητούνται (δηλαδή οκτώ), τότε θα επιλεγούν και δεν θα χρησιμοποιηθεί ο Πίνακας της Ομάδας Β΄.**

**Στην περίπτωση, όμως, που οι επιτυχόντες προσφοροδότες της** **ΟΜΑΔΑΣ Α΄ είναι περισσοτέροι από τις προσφερόμενες θέσεις (δηλαδή πέραν των οκτώ), τότε η επιλογή των οκτώ προσώπων από την Ομάδα αυτή, θα γίνει μέσω κλήρωσης,** χωρίς να προηγηθεί κάποια μοριοδότηση.

**Συνακόλουθα, σε περίπτωση που οι επιτυχόντες προσφοροδότες της** **ΟΜΑΔΑΣ Α΄ είναι λιγοτέροι από τις προσφερόμενες θέσεις (δηλαδή λιγοτέροι από οκτώ), τότε επιλέγονται όλοι της Ομάδας Α΄ και για τις υπόλοιπες θέσεις επιλέγονται επιτυχόντες προσφοροδότες της** **ΟΜΑΔΑΣ Β΄ μέσω κλήρωσης, για συμπλήρωση των ζητούμενων οκτώ θέσεων.**

1. Το Αρμόδιο Όργανο Αξιολόγησης θα προβεί σε διευθετήσεις ούτως ώστε η κλήρωση να γίνει στην παρουσία όποιων επιτυχόντων προσφοροδοτών το επιθυμούν.
2. **Σε περίπτωση που οι επιτυχόντες προσφοροδότες και από τις δύο Ομάδες είναι λιγοτέροι των οκτώ (8), τότε οι ΥΚΑ - Έφορος έχουν το δικαίωμα όπως προχωρήσουν εξαρχής σε υπογραφή της Σύμβασης με αυτούς, με διάρκεια εκτέλεσης της εν λόγω Σύμβασης πέραν των έξι (6) μηνών, αλλά όχι πέραν των δώδεκα (12) μηνών, λαμβάνοντας υπόψη τους διαθέσιμους πόρους.**
3. Επιπρόσθετα, η Συμβατική Περίοδος για κάθε παροχέα υπηρεσιών (επιτυχόντα προσφοροδότη), σε περίπτωση που κάποιος από αυτούς αποχωρήσει πριν τη λήξη των έξι (6) μηνών, δύναται να παραταθεί για περίοδο ……..... (....) μηνών, πέραν των έξι (6) μηνών, κατόπιν γραπτής Συμφωνίας των Συμβαλλομένων Μερών και ανάλογα με τις εκάστοτε ανάγκες της Κυβέρνησης, λαμβάνοντας υπόψη την πρόοδο των παρεχομένων Υπηρεσιών από τον/την Σύμβουλο-Παροχέα Υπηρεσιών.

## Διευκρινίσεις και Διασαφηνίσεις Προσφορών

1. Όταν οι πληροφορίες ή τα δικαιολογητικά που πρέπει να υποβάλλονται από τους οικονομικούς φορείς είναι ή εμφανίζονται ελλιπείς ή λανθασμένες ή όταν λείπουν συγκεκριμένα έγγραφα, οι Αναθέτουσες Αρχές δύνανται να ζητούν από τους Οικονομικούς Φορείς να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τα δικαιολογητικά υπό την προϋπόθεση ότι τα σχετικά αιτήματα υποβάλλονται τηρουμένων των αρχών της ίσης μεταχείρισης και της διαφάνειας. Οι Προσφέροντες στην περίπτωση αυτή υποχρεούνται, με ποινή αποκλεισμού εάν δεν το πράξουν, τέτοιου είδους πληροφορίες ή δικαιολογητικά να τα υποβάλλουν στην Αναθέτουσα Αρχή, μέσα σε εύλογο χρονικό διάστημα που αυτή θα ορίζει κατά περίπτωση, το οποίο δεν θα είναι μικρότερο των πέντε (5) εργάσιμων ημερών.

## Ολοκλήρωση Αξιολόγησης

Δεν εφαρμόζεται.

# ΟΛΟΚΛΗΡΩΣΗ ΔΙΑΓΩΝΙΣΜΟΥ

## Ανάθεση Σύμβασης

Με την επιφύλαξη του δικαιώματος του Αρμόδιου Οργάνου να ακυρώσει το διαγωνισμό ή να απορρίψει οποιαδήποτε προσφορά σε οποιοδήποτε στάδιο της διαδικασίας, η Ανάθεση της Σύμβασης θα γίνει με τυχαία επιλογή του αριθμού των προσώπων μέσω κληρωτίδας, όπως περιγράφεται στη παράγραφο 9.3 - Αξιολόγηση Προσφορών. Το Αρμόδιο Όργανο Αξιολόγησης θα προβεί σε διευθετήσεις ούτως ώστε η κλήρωση να γίνει στην παρουσία όποιων επιτυχόντων προσφοροδοτών το επιθυμούν. Στην περίπτωση που οι επιτυχόντες προσφοροδότες (προσφοροδότες που πληρούν όλα τα κριτήρια του Διαγωνισμού) και από τις δύο Ομάδες, είναι λιγότεροι από τον προσφερόμενο αριθμό θέσεων μίσθωσης υπηρεσιών (οκτώ (8) θέσεων), τότε θα υπάρχει η δυνατότητα επέκτασης της ελάχιστης διάρκειας εκτέλεσης της Σύμβασης των έξι (6) μηνών που θα παρέχουν οι επιτυχόντες με ανώτατο όριο τους δώδεκα (12) μήνες, λαμβάνοντας υπόψη τους διαθέσιμους οικονομικούς πόρους, μετά από συμφωνία και των δύο μερών.

## Γνωστοποίηση Αποτελεσμάτων Διαγωνισμού

1. Στον Υποψήφιο Ανάδοχο αποστέλλεται έγγραφη σχετική ειδοποίηση.
2. Η Αναθέτουσα Αρχή ενημερώνει τους επιτυχόντες προσφέροντες για την απόφαση που έχει ληφθεί, καθώς και τους λόγους που αντιστοιχούν σε κάθε περίπτωση, σύμφωνα με το άρθρο 54 του Ν.73(Ι)/2016.

## Ακύρωση διαγωνισμού

1. Ο διαγωνισμός μπορεί να ακυρωθεί πριν την προθεσμία υποβολής των προσφορών για ειδικούς και αιτιολογημένους λόγους με απόφαση της Αναθέτουσας Αρχής, τους οποίους γνωστοποιεί εγγράφως στους Ενδιαφερόμενους Οικονομικούς Φορείς .
2. Ακύρωση μετά τη λήξη της προθεσμίας υποβολής των Προσφορών μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:

α. όταν ουδεμία Προσφορά έχει υποβληθεί εντός της προβλεπόμενης προθεσμίας,

β. όταν οι όροι των εγγράφων διαγωνισμού περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους Προσφέροντες δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένο οικονομικό φορέα,

γ. όταν οι τιμές όλων των Προσφορών που πληρούν τους όρους και τις τεχνικές προδιαγραφές των εγγράφων διαγωνισμού είναι εξωπραγματικές ή φαίνονται να είναι προϊόν προσυνεννόησης μεταξύ των Προσφερόντων, με αποτέλεσμα να καταστρατηγείται η έννοια του υγιούς ανταγωνισμού,

δ. όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο,

ε. όταν δεν έχει εξασφαλιστεί έγκριση για επιπρόσθετες απαιτούμενες πιστώσεις σε περίπτωση που το ποσό της τελικής ανάθεσης αναμένεται να είναι μεγαλύτερο από το ποσό που αρχικά εγκρίθηκε πριν από την προκήρυξη του διαγωνισμού, ή

στ. όταν συντρέχει οποιοσδήποτε άλλος σοβαρός μη προβλεπτός λόγος τον οποίο το Αρμόδιο Όργανο κρίνει δικαιολογημένο.

1. Οι Προσφέροντες δεν διατηρούν και παραιτούνται από οποιαδήποτε αξίωση έναντι της Αναθέτουσας Αρχής από το λόγο της ενδεχόμενης ακύρωσης.

## Κατάρτιση και Υπογραφή Συμφωνίας

1. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει, εντός προθεσμίας επτά (7) ημερών από την ημερομηνία που θα παραλάβει σχετική πρόσκληση της Αναθέτουσας Αρχής, ή όπως άλλως συμφωνηθεί για την υπογραφή της σχετικής Συμφωνίας (Συμφωνία Μίσθωσης Υπηρεσιών).
2. Σε περίπτωση που δεν προσέλθει ο υποψήφιος ανάδοχος για υπογραφή, η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο για ανάθεση της Σύμβασης σε επόμενο Προσφέροντα. Νοείται ότι, οι προσφορές θα πρέπει να είναι σε ισχύ κατά την ανάθεση.
3. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας τα παρακάτω στοιχεία:

α. Τα έγγραφα νομιμοποίησης του προσώπου που θα υπογράψει τη Συμφωνία,

1. Τα τέλη χαρτοσήμανσης της Συμφωνίας που θα υπογραφεί βαρύνουν πλήρως τον Ανάδοχο.

**ΠΕΡΙΕΧΟΜΕΝΑ ΥΠΟΔΕΙΓΜΑΤΩΝ**

|  |  |
| --- | --- |
| **ΕΝΤΥΠΟ 1:** |  **ΠΡΟΣΦΟΡΑ ΓΙΑ ΤΗΝ ΜΙΣΘΩΣΗ ΥΠΗΡΕΣΙΩΝ** |
| **ΕΝΤΥΠΟ 2:**  |  **ΔΗΛΩΣΗ ΠΙΣΤΟΠΟΙΗΣΗΣ ΠΡΟΣΩΠΙΚΗΣ ΚΑΤΑΣΤΑΣΗΣ** |
| **ΕΝΤΥΠΟ 3:** |  **ΣΥΜΦΩΝΙΑ ΜΙΣΘΩΣΗΣ ΥΠΗΡΕΣΙΩΝ** |
|  |  |
|  |  |
|  |  |

**ΕΝΤΥΠΟ 1**

Προς **ΥΠΗΡΕΣΙΕΣ ΚΟΙΝΩΝΙΚΩΝ ΑΣΦΑΛΙΣΕΩΝ - ΈΦΟΡΟ**

Θέμα: **ΜΙΣΘΩΣΗ ΥΠΗΡΕΣΙΩΝ ΠΡΟΣΩΠΩΝ ΓΙΑ ΠΑΡΟΧΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ**

|  |  |
| --- | --- |
| Αρ. Διαγωνισμού:  | **ΥΚΑ 8/2019** |

1. Αφού μελέτησα/με τους όρους της Προκήρυξης του Διαγωνισμού και αφού έχω/ έχουμε αποκτήσει πλήρη αντίληψη του αντικειμένου της σύμβασης, εγώ/εμείς ο/οι υποφαινόμενος/οι, αναλαμβάνω/νουμε να αρχίσω/σουμε, εκτελέσω/σουμε και συμπληρώσω/σουμε το Αντικείμενο της Σύμβασης, σύμφωνα με τη Προκήρυξη για το ποσό των € 1.500 (χιλίων πεντακοσίων ευρώ) τον μήνα, συν Φ.Π.Α.
2. Μέχρι να ετοιμαστεί και υπογραφεί επίσημη Συμφωνία, η προσφορά μου/μας αυτή μαζί με τη γραπτή αποδοχή σας θα αποτελούν δεσμευτικό Συμβόλαιο μεταξύ μας.

|  |  |
| --- | --- |
| Υπογραφή Προσφέροντος ή Εκπροσώπου του | ...................................................................... |
| Όνομα υπογράφοντος | ...................................................................... |
| Αρ. Δελτίου Ταυτότητας/Διαβατηρίου υπογράφοντος | ...................................................................... |
| Ιδιότητα υπογράφοντος | ...................................................................... |
| Ημερομηνία | ...................................................................... |

|  |  |
| --- | --- |
| Στοιχεία Προσφέροντος1 |  |
| Όνομα Προσφέροντος | ........................................................................... |

Μάρτυρας (Όνομα, Υπογραφή και Διεύθυνση)

....................................................................................................................................................................................................................................................................................................................................

Σημείωση 1: Σε περίπτωση κοινοπραξίας φυσικών και/ή νομικών προσώπων να αναφερθούν τα στοιχεία για την κοινοπραξία και τα στοιχεία κάθε μέλους της κοινοπραξίας.

Σημείωση 2: Όλα τα κενά να συμπληρωθούν από τον Προσφέροντα ή τον Εκπρόσωπό του.

**ΕΝΤΥΠΟ 2**

**δηλωση πιστοποιησησ προσωπικησ καταστασησ**

Προς: **ΥΠΗΡΕΣΙΕΣ ΚΟΙΝΩΝΙΚΩΝ ΑΣΦΑΛΙΣΕΩΝ - ΈΦΟΡΟ**

Θέμα: **ΜΙΣΘΩΣΗ ΥΠΗΡΕΣΙΩΝ ΠΡΟΣΩΠΩΝ ΓΙΑ ΠΑΡΟΧΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ**

|  |  |
| --- | --- |
| Αρ. Διαγωνισμού: **YKA 8/2019** |  |

Υπευθύνως δηλώνω ότι:

α. Δεν έχω καταδικαστεί με τελεσίδικη απόφαση εις βάρος μου, ούτε και υφίσταται παραδοχή μου για:

(i) συμμετοχή σε εγκληματική οργάνωση, όπως αυτή ορίζεται στο άρθρο 2 της Απόφασης – Πλαισίου 2008/841/ΔΕΥ του Συμβουλίου της 24ης Οκτωβρίου 2008 για την καταπολέμηση του οργανωμένου εγκλήματος,

(ii) διαφθορά, όπως ορίζεται στο άρθρο 3 της Σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης , καταρτιζόμενη δυνάμει του άρθρου Κ.3 παράγραφος 2 στοιχείο (γ) της συνθήκης για την Ευρωπαϊκή Ένωση και στο άρθρο 2 παράγραφος (1) της Απόφασης – Πλαισίου 2003/568/ΔΕΥ του Συμβουλίου της 22ας Ιουλίου 2003 για την καταπολέμηση της δωροδοκίας στον ιδιωτικό τομέα, καθώς και όπως ορίζεται στη Δημοκρατία ή στο εθνικό δίκαιο της χώρας προέλευσης μου,

(iii) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων,

(iv) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται αντιστοίχως στα άρθρα 1 και 3 της Απόφασης – Πλαισίου 2002/475/ΔΕΥ του Συμβουλίου της 13ης Ιουνίου 2002 για την καταπολέμηση της τρομοκρατίας ή ηθική αυτουργία, συνέργεια ή απόπειρα διάπραξης εγκλήματος ως ορίζονται στο άρθρο 4 αυτής,

(v) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζονται στο άρθρο 2 της των περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμων του 2007 έως 2016,

(vi) παιδική εργασία και άλλες μορφές εμπορίας ανθρώπων, σύμφωνα με το άρθρο 2 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου του 2014.

Νοείται ότι, η υποχρέωση του αποκλεισμού από την Αναθέτουσα Αρχή εφαρμόζεται επίσης όταν το πρόσωπο, εις βάρος του οποίου εκδόθηκε τελεσίδικη καταδικαστική απόφαση ή υπάρχει παραδοχή, είναι μέλος του διοικητικού, διευθυντικού ή εποπτικού οργάνου ή έχει εξουσία εκπροσώπησης, λήψης αποφάσεων ή ελέγχου σε αυτό.

Υπογραφή: …………………………………………………….

Όνομα υπογράφοντος: …………………………………………………….

Αρ. Δελτίου Ταυτότητας/Διαβατηρίου

υπογράφοντος: ………………………………………….………….

Ιδιότητα υπογράφοντος: ……………………………………………….…….

Στοιχεία Προσφέροντος ή συμμετέχοντος σε κοινοπραξία <**να διαγραφεί ότι δεν ισχύει**>

Όνομα:............................................................................................................................

Χώρα εγκατάστασης: ..................Διεύθυνση:.................................................................

......................................................................................................Ταχ.Κιβ.....................

Διεύθυνση επικοινωνίας (εάν είναι διαφορετική)............................................................

 .....................................................................................................Ταχ. Κιβ. ..................

Τηλέφωνο επικοινωνίας ............................... Τέλεφαξ επικοινωνίας .............................

**ΕΝΤΥΠΟ 3**

**ΣΥΜΦΩΝΙΑ ΜΙΣΘΩΣΗΣ ΥΠΗΡΕΣΙΩΝ**

Η παρούσα Συμφωνία γίνεται σήμερα την……………………..2019, στην Λεωφόρο Βύρωνος 7, 1465 Λευκωσία, μεταξύ της κυβέρνησης της Κυπριακής Δημοκρατίας (στο εξής αναφερόμενης ως «**η Κυβέρνηση**») εκπροσωπούμενης και ενεργούσης δια του Διευθυντή των Υπηρεσιών Κοινωνικών Ασφαλίσεων – Εφόρου Ταμείων Επαγγελματικών Συνταξιοδοτικών Παροχών από τη µια πλευρά και του/της κ. ΧΧΧΧXXX , αρ. ταυτότητας XXX (στο εξής αναφερόμενου ως «**ο Παροχέας Υπηρεσιών**») από την άλλη πλευρά.

Η **Κυβέρνηση** και ο **Παροχέας Υπηρεσιών** για σκοπούς της παρούσας Συμφωνίας θα καλούνται χωριστά ως «το Μέρος» και από κοινού ως «τα Μέρη» ή ως «τα Συμβαλλόμενα Μέρη».

ΕΠΕΙΔΗ η Κυβέρνηση ενδιαφέρεται να μισθώσει υπηρεσίες από πρόσωπα για σκοπούς παροχής υπηρεσιών προς τις Υπηρεσίες Κοινωνικών Ασφαλίσεων - Έφορο Ταμείων Επαγγελματικών Συνταξιοδοτικών Παροχών (στο εξής αναφερόμενοι ως «οι Παροχείς Υπηρεσιών») σύμφωνα με τις πρόνοιες της παρούσας Συμφωνίας,

Και

ΕΠΕΙΔΗ, κατόπιν διεξαγωγής σχετικού διαγωνισμού, υπ’ αριθμό ΥΚΑ 8/2019, με αντικείμενο την μίσθωση υπηρεσιών προσώπων οι οποίοι θα προσφέρουν υποστηρικτικές υπηρεσίες στις Υπηρεσίες Κοινωνικών Ασφαλίσεων - Έφορο Ταμείων Επαγγελματικών Συνταξιοδοτικών Παροχών, όπως αναφέρεται στη παράγραφο 4.1. των εγγράφων του διαγωνισμού επιλέγηκε ο/η κ……….................. ως Παροχέας Υπηρεσιών.

Και

ΕΠΕΙΔΗ ο/η Παροχέας Υπηρεσιών συμφωνεί να παρέχει τις υπηρεσίες του/της στην Κυβέρνηση ως προβλέπεται στη παρούσα Συμφωνία,

**ΜΕ ΤΗΝ ΠΑΡΟΥΣΑ ΣΥΜΦΩΝΙΑ ΣΥΜΦΩΝΟΥΝΤΑΙ ΤΑ ΑΚΟΛΟΥΘΑ:**

**1. αντικειμενο της ΣΥΜΦΩΝΙΑΣ**

* 1. Έναντι της καθοριζόμενης στον όρο 6 της παρούσας Συμφωνίας (στο εξής «η Συμφωνία») αποζημίωσης, που είναι πληρωτέα από την Κυβέρνηση στον/ην Παροχέα Υπηρεσιών, αναλαμβάνει την υποχρέωση να παρέχει σύμφωνα με τους όρους της παρούσας Συμφωνίας και εντός της Συμβατικής Περιόδου ως αυτή καθορίζεται στον όρο 2.1 της Συμφωνίας, τις υπηρεσίες που περιγράφονται στον όρο 1.2 κατωτέρω.
	2. Ο Παροχέας Υπηρεσιών αναλαμβάνει την υποχρέωση να παρέχει στην Κυβέρνηση και ειδικότερα στις Υπηρεσίες Κοινωνικών Ασφαλίσεων - Έφορο Ταμείων Επαγγελματικών Συνταξιοδοτικών Παροχών όλες και/ή οποιεσδήποτε από τις ακόλουθες υπηρεσίες απαιτηθούν από την Κυβέρνηση (στο εξής αναφερόμενες στο εξής ως «**οι Υπηρεσίες**»):
1. Υποστηρικτική εργασία για τη διεκπεραίωση εργασιών αναφορικά με την εποπτεία των Ταμείων Επαγγελματικών Συνταξιοδοτικών Παροχών περιλαμβανομένης και της καταχώρησης και του ελέγχου των ετήσιων ελεγμένων λογαριασμών που υποβάλουν τα Ταμεία Προνοίας και τα Ταμεία Συντάξεων στον Έφορο και άλλες συναφείς εργασίες.

1.3 Με την παρούσα Συμφωνία, δεν δημιουργείται οποιαδήποτε υπαλληλική ή δημοσιοϋπαλληλική σχέση μεταξύ της Κυβέρνησης και του Παροχέα Υπηρεσιών.

1.4 Τα Μέρη συμφωνούν ότι η παρούσα Συμφωνία δεν συνιστά ούτε δημιουργεί οποιαδήποτε σχέση εργοδότη και εργοδοτουμένου μεταξύ των Μερών, τα οποία δεν θα έχουν οποιαδήποτε δικαιώματα ή υποχρεώσεις πέραν αυτών που προκύπτουν από την παρούσα Συμφωνία.

**2. ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥμφωνιασ**

2.1 Ο χρόνος διάρκειας της Συμφωνίας θα είναι **έξι (6) μήνες**, ήτοι από την ημερομηνία υπογραφής της, μέχρι την **ΧΧΧΧΧΧ** (εφεξής «**η Συμβατική Περίοδος**»).

2.2 Η Συμβατική Περίοδος δύναται να παραταθεί για περίοδο …….. (....) μηνών, κατόπιν γραπτής Συμφωνίας των Συμβαλλομένων Μερών και ανάλογα με τις εκάστοτε ανάγκες της Κυβέρνησης, λαμβάνοντας υπόψη την πρόοδο των παρεχομένων Υπηρεσιών από τον/την Σύμβουλο.

**3. ΕΚΧΩΡΗΣΗ**

3.1 Απαγορεύεται στον Παροχέα Υπηρεσιών να εκχωρήσει ή να μεταβιβάσει καθ΄οιονδήποτε τρόπο την παρούσα Συμφωνία ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από την αυτή.

**4. ΕΙΔΙΚΕΣ ΥΠΟΧΡΕΩΣΕΙΣ ΤΗΣ Κυβερνησησ**

4.1 Η Κυβέρνηση υποχρεούται όπως:

Ι. παρέχει στον Παροχέα Υπηρεσιών, χώρο εργασίας με τον αναγκαίο εξοπλισμό, καθώς και άλλες λεπτομέρειες οργάνωσης, για σκοπούς αποτελεσματικής εκτέλεσης της ανατεθείσας σ’ αυτόν εργασίας.

ΙΙ. παρέχει στον Παροχέα Υπηρεσιών πρόσβαση σε όλες τις πληροφορίες, στοιχεία, υλικό, έγγραφα και σχέδια που εύλογα απαιτούνται για την παροχή των Υπηρεσιών του, δυνάμει της παρούσας Συμφωνίας:

Νοείται ότι η Κυβέρνηση δικαιούται να αρνηθεί πρόσβαση στο Παροχέα Υπηρεσιών σε συγκεκριμένα έγγραφα και/ή πληροφορίες, εάν κατά την κρίση της, οι εν λόγω πληροφορίες δεν είναι σχετικές και/ή αναγκαίες για τους σκοπούς της παρούσας Συμφωνίας και/ή είναι εμπιστευτικής και/ή διαβαθμισμένης φύσης και/ή απόρρητες.

 **5. ειδικεσ υποχρεωσεισ του Παροχέα Υπηρεσιών**

5.1. Ο Παροχέας Υπηρεσιών υποχρεούται όπως παρέχει στην Κυβέρνηση τις υπηρεσίες που καθορίζονται στον όρο 1.2 της παρούσας Συμφωνίας.

5.2. Ο Παροχέας Υπηρεσιών υποχρεούται όπως παρέχει οποιαδήποτε από τις συμφωνηθείσες Υπηρεσίες του ζητούνται από το Διευθυντή των Υπηρεσιών Κοινωνικών Ασφαλίσεων ή/και Έφορο και να διεκπεραιώνει αυτές εντός των εύλογων χρονικών πλαισίων, που καθορίζονται σε κάθε περίπτωση από το Διευθυντή των Υπηρεσιών Κοινωνικών Ασφαλίσεων ή/και Έφορο ή/και από δεόντως εξουσιοδοτημένο αντιπρόσωπο του Διευθυντή των Υπηρεσιών Κοινωνικών Ασφαλίσεων.

5.3 Ο Παροχέας Υπηρεσιών, υποχρεούται όπως παρέχει τις Υπηρεσίες του επιμελώς, αποδοτικά, με πλήρη συναίσθηση των υποχρεώσεων του και σύμφωνα με την εκάστοτε εν ισχύ σχετική δεοντολογία.

5.4 Ο Παροχέας Υπηρεσιών ευθύνεται έναντι της Κυβέρνησης για την πιστή εφαρμογή της παρούσας Συμφωνίας.

5.5.1 Ο Παροχέας Υπηρεσιών δεσμεύεται να μην πληροφορεί, γνωστοποιεί, κοινοποιεί, μεταδίδει και/ή καθ΄ οιονδήποτε τρόπο διαδίδει άμεσα ή έμμεσα οποτεδήποτε προς οποιοδήποτε πρόσωπο (εξαιρέσει προσώπου δεόντως εξουσιοδοτημένου από την Κυβέρνηση) οποιαδήποτε πληροφορία και γενικά οτιδήποτε έρχεται σε γνώση του συνεπεία των Υπηρεσιών του δυνάμει της παρούσας Συμφωνίας. Περαιτέρω, δεσμεύεται να τηρεί μυστική κάθε τέτοια πληροφορία και γενικά οτιδήποτε έρχεται σε γνώση του συνεπεία των εν λόγω Υπηρεσιών.

5.5.2 Σε περιπτώσεις Συμβάσεων που αφορούν ζητήματα που σχετίζονται με την επεξεργασία δεδομένων προσωπικού χαρακτήρα, ο Παροχέας Υπηρεσιών εγγυάται ότι θα σέβεται και θα συμμορφώνεται με όλους τους ισχύοντες νόμους και κανονισμούς περί της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα και ότι θα φέρει την ευθύνη και θα είναι σε θέση να αποδείξει τη συμμόρφωση του σ’ αυτούς. Σχετικός είναι ο Γενικός Κανονισμός για την Προστασία Δεδομένων - Καν. (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016.

5.5.3 Η δυνάμει της παρούσας παραγράφου υποχρέωση εμπιστευτικότητας του Παροχέα Υπηρεσιών, ισχύει και μετά τη λήξη της παρούσας Συμφωνίας.

5.5.4. Σε περίπτωση αθέτησης από το Παροχέα Υπηρεσιών της ως άνω υποχρέωσης, η Κυβέρνηση έχει το δικαίωμα να τερματίσει τη Συμφωνία, κατά τα οριζόμενα στο όρο 7 αυτής και/ή να διεκδικήσει αποζημιώσεις για όλες τις ζημιές που τυχόν έχει υποστεί εξαιτίας της όποιας αποκάλυψης.

5.6. Σε περίπτωση πρόκλησης οποιασδήποτε απώλειας ή ζημιάς που προκύπτει από αμελή άσκηση των καθηκόντων του Παροχέα Υπηρεσιών ή/και από παραβίαση οποιασδήποτε οδηγίας, η Κυβέρνηση έχει το δικαίωμα να διεκδικήσει αποζημιώσεις με κάθε νόμιμο τρόπο χωρίς επηρεασμό των δικαιωμάτων της.

5.7 Ο Παροχέας Υπηρεσιών υποχρεούται να παρέχει τις Υπηρεσίες του στο χώρο εργασίας που θα του παρέχει η Κυβέρνηση ή όπου αλλού του υποδειχθεί από την Κυβέρνηση και για σκοπούς αποτελεσματικής εκτέλεσης της ανατεθείσας σ’ αυτόν εργασίας, ο Παροχέας Υπηρεσιών θα συνεργάζεται και/ή θα παρευρίσκεται στο χώρο των Υπηρεσιών Κοινωνικών Ασφαλίσεων για την εκτέλεση των υπηρεσιών που του ανατέθηκαν.

**6. Αποζημιωση ΤΟΥ Παροχέα Υπηρεσιών**

 6.1 Η Κυβέρνηση αναλαμβάνει να καταβάλλει στο Παροχέα Υπηρεσιών, αποζημίωση που καθορίζεται στα χίλια πεντακόσια ευρώ (€1.500) τον μήνα, μη συμπεριλαμβανομένου του Φόρου Προστιθέμενης Αξίας. Η καταβολή της αμοιβής θα γίνεται με τη συμπλήρωση κάθε μήνα, σε αντάλλαγμα για τις υπηρεσίες που θα παρέχει με βάση την παρούσα Συμφωνία.

6.2. Ο Παροχέας Υπηρεσιών είναι υποχρεωμένος να καταβάλλει φόρο εισοδήματος και φόρο προστιθέμενης αξίας, καθώς και την εκ του Νόμου αναγκαία συνεισφορά στα Ταμεία Κοινωνικών Ασφαλίσεων και Αμυντικής Θωράκισης, Ταμείο ΓεΣΥ και/ή οποιαδήποτε άλλη εκ του Νόμου εκάστοτε αναγκαία συνεισφορά με την προσκόμιση Φορολογικού Τιμολογίου.

6.3 Η αναπροσαρμογή αμοιβών για το σύνολο των παρεχομένων υπηρεσιών απαγορεύεται.

**7. ΤΕΡΜΑΤΙΣΜΟΣ ΤΗΣ Συμφωνιασ – ΔΙΑΚΑΝΟΝΙΣΜΟΣ ΔΙΑΦΟΡΩΝ**

7.1 Επιφυλαττομένου του δικαιώματος της Κυβέρνησης να τερματίσει και/ή καταγγείλει την παρούσα Συμφωνία λόγω παραβάσεων της από το/τη Παροχέα Υπηρεσιών, η Κυβέρνηση δικαιούται κατ’ απόλυτη κρίση της με γραπτή ειδοποίηση ενός μηνός, να τερματίσει την παρούσα Συμφωνία.

7.2 Με τη λήψη γραπτής προειδοποίησης για τερματισμό της παρούσας Συμφωνίας, ο Παροχέας Υπηρεσιών θα πάρει άμεσα μέτρα, για σκοπούς μείωσης των τυχόν συνεπαγόμενων δαπανών στο ελάχιστο.

7.3 Με τον τερματισμό της παρούσας Συμφωνίας, καμιά πληρωμή οφείλεται στον Παροχέα Υπηρεσιών, εκτός για Υπηρεσίες του που εκτελέστηκαν ικανοποιητικά πριν την ημερομηνία τερματισμού της παρούσας Συμφωνίας και για Υπηρεσίες του που συντρέχουν για τον ομαλό τερματισμό της παρούσας Συμφωνίας:

Νοείται ότι, και χωρίς επηρεασμό του δικαιώματος της Κυβέρνησης να τερματίσει και/ή να καταγγείλει την παρούσα Συμφωνία, η Κυβέρνηση δύναται να αναστείλει την καταβολή οποιουδήποτε ποσού αμοιβής του/της Παροχέα Υπηρεσιών, σε περίπτωση που ο Παροχέας Υπηρεσιών δεν έχει εκτελέσει ικανοποιητικά ή έχει καθυστερήσει να εκτελέσει οποιαδήποτε δυνάμει της παρούσας Συμφωνίας εργασία και/ή υποχρέωση του/της. Σε τέτοια περίπτωση η Κυβέρνηση αποστέλλει έγγραφη ειδοποίηση, με συστημένη επιστολή, προς τον Παροχέα Υπηρεσιών, με την οποία τον/την καλεί όπως προβεί άμεσα στην πρέπουσα εκτέλεση της δυνάμει της παρούσας Συμφωνίας εργασίας και/ή υποχρέωση του:

Νοείται περαιτέρω ότι, η τελευταία δόση δεν θα καταβληθεί από την Κυβέρνηση στον Παροχέα Υπηρεσιών παρά μόνο ύστερα από σχετική πιστοποίηση από το Διευθυντή των Υπηρεσιών Κοινωνικών Ασφαλίσεων, ότι διεκπεραιώθηκε ικανοποιητικά η αναληφθείσα από τον Παροχέα Υπηρεσιών εργασία.

7.4 Σε περίπτωση πρόωρου τερματισμού της παρούσας Συμφωνίας από την Κυβέρνηση δυνάμει των προνοιών των όρων 7.1 και 7.2 ανωτέρω, η συνολική αποζημίωση του Παροχέα Υπηρεσιών αναπροσαρμόζεται κατά τέτοιο τρόπο, έτσι ώστε να αφαιρεθεί από αυτή ποσοστό αντίστοιχο με το ποσοστό του χρονικού διαστήματος από την ημέρας προώρου λήξεως της Συμφωνίας μέχρι της ημέρας κατά την οποία θα έληγε κανονικά, εάν δεν ετερματίζετο σύμφωνα με τον όρο 7.1, ανωτέρω, στο σύνολο του χρονικού διαστήματος της Συμφωνίας, ως τούτο προσδιορίζεται στον όρο 7.1 αυτής:

Νοείται ότι ο όρος 7.4 ανωτέρω, δεν επηρεάζει καθ’ οιονδήποτε τρόπο δικαιώματα αποζημιώσεων εάν ο τερματισμός και/ή καταγγελία της παρούσας Συμφωνίας επήλθε συνεπεία παραβάσεως αυτής.

**8. ΕΦΑΡΜΟΣΤΕΟ ΔΙΚΑΙΟ**

8.1 Η παρούσα Συμφωνία διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

 **9. ΤΡΟΠΟΠΟΙΗΣΕΙΣ**

9.1. Τροποποίηση ή αλλαγή της παρούσας Συμφωνίας μπορεί να γίνει μόνον εφόσον πραγματοποιείται με έγγραφη συμφωνία των Συμβαλλόμενων Μερών, στην παρουσία των Μερών, η οποία θα επισυνάπτεται στην παρούσα Συμφωνία ως αναπόσπαστο μέρος αυτής.

**10. ΑΛΛΟΙ ΟΡΟΙ**

10.1. Όλοι οι όροι της παρούσας Συμφωνίας είναι ουσιώδεις.

10.2. Η παρούσα Συμφωνία αποτελεί ολόκληρη τη συμφωνία μεταξύ των Μερών. Τόσο ο Παροχέας Υπηρεσιών όσο και η Κυβέρνηση δεν υπόκεινται σε οποιουσδήποτε άλλους όρους και/ή υποχρεώσεις και/ή δικαιώματα και/ή ωφελήματα δυνάμει οποιωνδήποτε Νόμων και/ή Κανονισμών και/ή άλλως πως, εκτός από αυτά που καθορίζονται και/ή απορρέουν από την παρούσα Συμφωνία.

Συνταχθείσα στην ελληνική γλώσσα σε τρία πρωτότυπα όπου δύο πρωτότυπα προορίζονται για την Κυβέρνηση και ένα πρωτότυπο για τον Παροχέα Υπηρεσιών,

**Η παρούσα Συμφωνία υπεγράφη στις…….…..2019, από τον κ. ………………….δια και εκ μέρους της Κυβέρνησης και από το Παροχέα Υπηρεσιών** **…………, στην παρουσία των πιο κάτω προσώπων που υπογράφουν ως μάρτυρες των υπογραφών.**

«χαρτόσημα»

**Εκ μέρους και για λογαριασμό της Κυβέρνησης :**

|  |  |
| --- | --- |
| Υπογραφή: ...........................................Τίτλος: Διευθυντής των Υπηρεσιών Κοινωνικών ΑσφαλίσεωνΌνομα:.................................................. | Μάρτυρες: 1.Υπογραφή: ............................................ Όνομα: ................................................2.Υπογραφή:............................................. Όνομα: ................................................ |

|  |  |
| --- | --- |
| **Παροχέας Υπηρεσιών:**Υπογραφή:............................................Τίτλος: .................................................Όνομα: ................................................ | Μάρτυρες: 1.Υπογραφή: ............................................. Όνομα: .................................................2.Υπογραφή: ............................................. Όνομα: ................................................ |